32006D0194
L 070/65
JURNALUL OFÍCIAL AL UNIUNII EUROPENE
DECIZIA COMISIEI
din 2 martie 2006
de stabilire a unui chestionar referitor la punerea în aplicare a Directivei 96/61/CE a Consiliului privind prevenirea și controlul integrat al poluării (PCIP)
[notificată cu numărul C(2006) 598]
(Text cu relevanță pentru SEE)
(2006/194/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 96/61/CE a Consiliului din 24 septembrie 1996 privind prevenirea și controlul integrat al poluării (1), în special articolul 16 alineatul (3),
întrucât:
(1)
Chestionarul care urmează să fie utilizat de statele membre pentru a întocmi rapoartele privind punerea în aplicare a Directivei 96/61/CE privind prevenirea și controlul integrat al poluării ar trebui să vizeze redactarea unui bilanț detaliat privind utilizarea de către statele membre a principalelor măsuri prevăzute de directiva menționată.
(2)
Luând în considerare experiența acumulată prin punerea în aplicare a Directivei 96/61/CE și prin utilizarea chestionarelor anterioare, în conformitate cu Decizia nr. 1999/391/CE a Comisiei din 31 mai 1999 privind chestionarul referitor la Directiva 96/61/CE a Consiliului privind prevenirea și controlul integrat al poluării (PCIP) (2) (punerea în aplicare a Directivei 91/692/CEE a Consiliului), chestionarul pentru perioada 2006-2008 ar trebui adaptat. Din motive de claritate, Decizia 1999/391/CE ar trebui înlocuită.
(3)
Măsurile prevăzute de prezenta decizie sunt conforme cu avizul comitetului instituit prin articolul 6 din Directiva 91/692/CEE a Consiliului (3),
ADOPTĂ PREZENTA DECIZIE:
Articolul 1
Chestionarul referitor la Directiva 96/61/CE este întocmit în conformitate cu prezenta decizie și se anexează.
Statele membre folosesc acest chestionar pentru redactarea raportului pe care trebuie să îl prezinte Comisiei în conformitate cu articolul 16 alineatul (3) din Directiva 96/61/CE și care acoperă perioada 1 ianuarie 2006 - 31 decembrie 2008.
Articolul 2
Decizia 1999/391/CE se abrogă.
Articolul 3
Prezenta decizie se adresează statelor membre.
Adoptată la Bruxelles, 2 martie 2006.